Bedugnis (Zarasų r., Turmanto sen., Barteliškės km.)
55°39′58.36″ š. pl. 26°36′49.14″ r. ilg.﻿ / ﻿55.6662111°š. pl. 26.6136500°r. ilg.﻿ / 55.6662111; 26.6136500 Bedugnis – ežeras šiaurės rytų Lietuvoje, Zarasų rajone, apie 10 km į pietryčius nuo Turmanto. Ežero ilgis iš pietvakarių į šiaurės rytus – 0,27 km, plotis – iki 0,2 km. Altitudė 141,5 m. Krantai žemi, pelkėti, daugiausia apaugę medžiais ir krūmais. Iš šiaurės ir vakarų ežerą supa Skirnos miškas, rytinėje ir pietrytinėje pakrantėje plyti dirbami laukai. Pietvakariuose išteka upelis link Čeimuškos ežero (Drūkšių ežero baseinas). Šalia įsikūręs Mištautų kaimas.